
URDHËROJ:

1. Miratimin e rregullores “Mbi skemën e klasifikimit të riskut”, sipas tekstit që i bashkëlidhet këtij urdhri dhe është pjesë përbërëse e tij.
2. Ngarkohet Autoriteti i Aviacionit Civil për ndjekjen dhe zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

DHE ENERGJISË
Belinda Balluku

RREGULLORE 
MBI SKEMËN E KLASIFIKIMIT TË RISKUT
Neni 1
Objekti

Kjo rregullore përcakton skemën e klasifikimit të riskut (ERCS) për përcaktimin e riskut të sigurisë në operim të një ngjarjeje.

Neni 2

Përkufizimet

Për qëllimet e kësaj rregulloreje, zbatohen përkufizimet e mëposhtme:

1. “Skema e klasifikimit të riskut” ose “ERCS” nënkupton metodologjinë e zbatuar për vlerësimin e riskut të paraqitur nga një ngjarje në aviacionin civil në formën e një vlerësimi të riskut të sigurisë në operim;

2. “Matrica ERCS” nënkupton një rrjet të përbërë nga ndryshoret, i përshkruar në nenin 3, pika 3, i cili shërben për paraqitjen ilustruese të nivelit të vlerësimit të riskut të sigurisë në operim;

3. “Niveli i riskut të sigurisë në operim” nënkupton rezultatin e klasifikimit të riskut të një ngjarjeje duke kombinuar vlerat e ndryshoreve të përshkruar në nenin 3, pika 3;
4. “Zonë me risk të lartë” nënkupton një zonë ku një përplasje avioni do të shkaktonte lëndime të shumta, do të rezultonte në një numër të madh vdekjesh, ose të dyja për shkak të natyrës së aktiviteteve në atë zonë, të tilla si impiantet bërthamore ose kimike;

5. “Zonë e populluar” nënkupton një zonë me ndërtesa të grumbulluara ose të shpërndara dhe një popullsi të përhershme njerëzore, si qytet, vendbanim, komunë ose fshat;

6. “Lëndim që ndryshon jetën” nënkupton një lëndim që ul cilësinë e jetës së personit për sa i përket lëvizshmërisë së reduktuar ose aftësinë e reduktuar mendore ose fizike në jetën e përditshme.

Neni 3

Skema e klasifikimit të riskut
1. ERCS-ja është përcaktuar në aneks.

2. ERCS-ja trajton riskun e sigurisë në operim të një ngjarjeje dhe jo rezultatin aktual të tij. Vlerësimi i çdo ngjarjeje do të përcaktojë rezultatin më të keq të mundshëm të aksidentit të cilin mund të kishte shkaktuar ngjarja, dhe sa afër rezultatit të aksidentit ishte ngjarja.

3. ERCS-ja bazohet në matricën ERCS të përbërë nga dy ndryshoret e mëposhtme:

a) ashpërsia/shkalla e rëndësisë: identifikimi i rezultatit më të keq të mundshëm të aksidentit që do të kishte ndodhur nëse ngjarja në vlerësim do të ishte përshkallëzuar në një aksident;

b) probabiliteti: identifikimi i mundësisë që ngjarja në vlerësim të përshkallëzohet në rezultatin më të keq të mundshëm të aksidentit të përmendur në germën “a” të kësaj pike. 

4. ERCS-ja aplikohet pas miratimit të rregullores që përcakton masat për zbatimin e Rregullores (BE) nr. 376/2014, të Parlamentit Evropian dhe Këshillit mbi skemën e përbashkët evropiane të klasifikimit të riskut, transpozim i rregullores zbatuese të Komisionit (BE) 2021/2082, të 26 nëntorit 2021.

ANEKS

SKEMA E PËRBASHKËT EVROPIANE E KLASIFIKIMIT TË RISKUT
ERCS-ja do të përbëhet nga dy hapat në vijim:

HAPI 1. Përcaktimi i vlerave të dy ndryshoreve: ashpërsia/shkalla e rëndësisë dhe probabiliteti.

HAPI 2. Vlerësimi i riskut të sigurisë brenda matricës ERCS bazuar në dy vlerat e përcaktuara të ndryshoreve.

HAPI 1. PËRCAKTIMI I VLERAVE TË NDRYSHOREVE

1. Ashpërsia/shkalla e rëndësisë së rezultatit të mundshëm të aksidentit

1.1 Identifikimi

Identifikimi i ashpërsisë/shkallës së rëndësisë së rezultatit të mundshëm të aksidentit do të ndjekë dy hapat në vijim:

a) përcaktimin e llojit më të mundshëm të aksidentit në të cilin ngjarja në vlerësim mund të ishte përshkallëzuar (e ashtuquajtura zona kryesore e riskut);

b) një përcaktim i kategorisë së humbjes së mundshme të jetës bazuar në madhësinë e avionit dhe afërsinë me zonat e populluara ose me risk të lartë.

Ekzistojnë fushat kryesore të riskut në vijim:

a) përplasje ajrore: një përplasje ndërmjet avionëve ndërsa të dy avionët janë në ajër; ose ndërmjet avionëve dhe objekteve të tjera në ajër (duke përjashtuar zogjtë dhe kafshët e egra);

b) avion i zhbalancuar (aircraft upset): një gjendje e padëshiruar e avionit e karakterizuar nga divergjenca të paqëllimshme nga parametrat që zakonisht ndodhin gjatë operimit, të cilat në fund mund të çojnë në një përplasje të pakontrolluar me terrenin;

c) përplasje në pistë: një përplasje midis një avioni dhe një objekti tjetër (avionë të tjerë, automjete etj.) ose person që ndodh në një pistë të një aerodromi ose një zonë tjetër uljeje të paracaktuar. Nuk përfshin përplasjet me zogjtë ose kafshët e egra;

d) dalje nga pista (excursion): një ngjarje kur një avion largohet nga pista ose zona e lëvizjes së një aerodromi ose sipërfaqja e uljes së çdo zone tjetër uljeje të paracaktuar, pa u ngritur në ajër. Përfshin ulje vertikale me përplasje të fortë për avionë me helikë ose ngritje vertikale dhe ulje të avionëve dhe balonave ose mjeteve ajrore;

e) zjarr, tym dhe presion: një ngjarje që përfshin raste të zjarrit, tymit, avujve ose situata presioni që mund të bëhen të papajtueshme me jetën e njeriut. Kjo përfshin ngjarjet që përfshijnë zjarrin, tymin ose avujt që prekin ndonjë pjesë të një avioni, gjatë fluturimit ose në tokë, i cili nuk është rezultat i përplasjes ose veprimeve keqdashëse;

f) dëmtimi në tokë: dëmtimi i avionit i shkaktuar nga përdorimi i avionit në tokë në çdo zonë tjetër në tokë përveç pistës ose zonës së paracaktuar të uljes, si dhe dëmtime gjatë mirëmbajtjes;

g) përplasje me pengesa në fluturim: përplasje midis një avioni në ajër dhe pengesave që ngrihen nga sipërfaqja e tokës. Pengesat përfshijnë ndërtesat e larta, pemët, kabllot e energjisë, telat telegrafike dhe antenat, si dhe objektet e lidhura; 

h) përplasje me terrenin: një ngjarje kur një avion në ajër përplaset me terrenin, pa tregues se ekuipazhi i fluturimit nuk ishte në gjendje të kontrollonte avionin. Përfshin ngjarjet kur ekuipazhi i fluturimit ndikohet nga iluzione vizuale ose nga mjedisi vizual i degraduar;

i) lëndime të tjera: një ngjarje kur janë shkaktuar lëndime vdekjeprurëse ose jo vdekjeprurëse, të cilat nuk mund t’i caktohen ndonjë fushe tjetër kryesore të riskut;

j) siguria: një akt i ndërhyrjes së paligjshme kundër aviacionit civil. Përfshin të gjitha incidentet dhe shkeljet që lidhen me mbikëqyrjen dhe mbrojtjen, kontrollin e aksesit, skanimin, zbatimin e kontrolleve të sigurisë dhe çdo akt tjetër që synon të shkaktojë shkatërrim me keqdashje ose të qëllimshëm të avionëve dhe pronës, duke rrezikuar ose rezultuar në ndërhyrje të paligjshme në aviacionin civil dhe objektet e tij. Përfshin ngjarjet e sigurisë fizike dhe kibernetike.

Humbjet e mundshme të jetës do të kategorizohen në mënyrën e mëposhtme:

a) më shumë se 100 humbje të mundshme jete – kur ngjarja në vlerësim përfshin të paktën një nga sa vijon:

- një avion i madh i certifikuar me më shumë se 100 pasagjerë të mundshëm në bord;

- një avion me madhësi të barasvlershme për ngarkesë;

- një avion i çdo lloji në një zonë shumë të populluar ose në një zonë me risk të lartë ose të dyja;

- çdo situatë që përfshin çdo lloj avioni ku mund të ketë më shumë se 100 humbje të mundshme të jetës;

b) nga 20 deri në 100 humbje të mundshme jete – kur ngjarja në vlerësim përfshin të paktën një nga sa vijon:

- një avion mesatar i certifikuar me 20 deri në 100 pasagjerë të mundshëm në bord ose madhësi e barasvlershme për avionët e ngarkesave;

- çdo situatë ku mund të jenë të mundshme 20 deri në 100 humbje të jetës;

c) nga 2 deri në 19 humbje të mundshme të jetës kur ngjarja në vlerësim përfshin të paktën një nga sa vijon:

- një avion i vogël i certifikuar me deri në 19 pasagjerë të mundshëm në bord;

- një madhësi e barasvlershme për avionët e ngarkesave;

- çdo situatë ku mund të jenë të mundshme 2 deri në 19 humbje të jetës;

d) 1 humbje e mundshme e jetës – kur ngjarja në vlerësim përfshin të paktën një nga sa vijon:

- një avion i pacertifikuar, i cili nuk është subjekt i kërkesave të certifikimit të Autoritetit të Aviacionit Civil/ Agjencisë Evropiane të Sigurisë së Aviacionit, sipas rastit;

- çdo situatë ku mund të jetë e mundur një humbje e vetme e jetës;

e) 0 humbje të mundshme të jetës – kur ngjarja në vlerësim përfshin vetëm lëndime personale, pavarësisht nga numri i lëndimeve të lehta dhe të rënda për sa kohë që nuk ka humbje të jetës.

1.2 Përcaktimi

Ashpërsia/shkalla e rëndësisë e aksidentit do të rezultojë në një nga rezultatet e mëposhtme të seriozitetit

- ‘A’ që nënkupton se nuk ka gjasa për një aksident;

- ‘E’ që nënkupton një aksident që përfshin lëndime të lehta dhe të rënda (që nuk ndryshon jetën) ose dëmtime të vogla të avionit;

- ‘I’ që nënkupton një aksident që përfshin një humbje të vetme të jetës, lëndim që ndryshon jetën ose aksident me dëme të konsiderueshme;

- ‘M’ që nënkupton një aksident të madh me numër të kufizuar të humbjeve të jetës, lëndime që ndryshojnë jetën ose shkatërrim të avionit;

- ‘S’ që nënkupton një aksident të qenësishëm me potencial për humbje të jetës dhe lëndime;

- ‘X’ që nënkupton një aksident ekstrem katastrofik me potencial për një numër të konsiderueshëm të humbjeve të jetës.

Vlerësimi i seriozitetit do të llogaritet duke kombinuar zonën kryesore të rrezikut dhe humbjen e mundshme të jetës, siç përcaktohet në tabelën e mëposhtme:

	Fusha kryesore e riskut
	Kategoria
	Vlerësimi i seriozitetit

	Përplasje ajrore
	Më shumë se 100 humbje të mundshme të jetës
	X

	
	Nga 20 deri në 100 humbje të mundshme të jetës
	S

	
	Nga 2 deri në 19 humbje të mundshme të jetës
	M

	
	1 humbje të mundshme të jetës
	I

	Avion i zhbalancuar (aircraft upset)
	Më shumë se 100 humbje të mundshme të jetës
	X

	
	Nga 20 deri në 100 humbje të mundshme të jetës
	S

	
	Nga 2 deri në 19 humbje të mundshme të jetës
	M

	
	1 humbje të mundshme të jetës
	I

	Përplasje në pistë
	Më shumë se 100 humbje të mundshme të jetës
	X

	
	Nga 20 humbje të mundshme të jetës
	S

	
	Nga 2 deri në 19 humbje të mundshme të jetës
	M

	
	1 humbje të mundshme të jetës
	I

	
	0 humbje të mundshme të jetës
	E

	Dalje nga pista (Excursion)
	Nga 20 deri në 100 humbje të mundshme të jetës
	S

	
	Nga 2 deri në 19 humbje të mundshme të jetës
	M

	
	1 humbje të mundshme të jetës
	I

	
	0 humbje të mundshme të jetës
	E

	Zjarr, tymi dhe presion
	Më shumë se 100 humbje të mundshme të jetës
	X

	
	Nga 20 deri në 100 humbje të mundshme të jetës
	S

	
	Nga 2 deri në 19 humbje të mundshme të jetës
	M

	
	1 humbje të mundshme të jetës
	I

	Dëmtimi në tokë
	Nga 2 deri në 19 humbje të mundshme të jetës
	M

	
	1 humbje të mundshme të jetës
	I

	
	0 humbje të mundshme të jetës
	E

	Përplasje me pengesa në fluturim
	Më shumë se 100 humbje të mundshme të jetës
	X

	
	Nga 20 deri në 100 humbje të mundshme të jetës
	S

	
	Nga 2 deri në 19 humbje të mundshme të jetës
	M

	
	1 humbje të mundshme të jetës
	I

	Përplasje me terrenin
	Më shumë se 100 humbje të mundshme të jetës
	X

	
	Nga 20 deri në 100 humbje të mundshme të jetës
	S

	
	Nga 2 deri në 19 humbje të mundshme të jetës
	M

	
	1 humbje të mundshme të jetës
	I

	Lëndime të tjera
	Nga 20 deri në 100 humbje të mundshme të jetës
	S

	
	Nga 2 deri në 19 humbje të mundshme të jetës
	M

	
	1 humbje të mundshme të jetës
	I

	
	0 humbje të mundshme të jetës
	E

	Siguria
	Më shumë se 100 humbje të mundshme të jetës
	X

	
	Nga 20 deri në 100 humbje të mundshme të jetës
	S

	
	Nga 2 deri në 19 humbje të mundshme të jetës
	M

	
	1 humbje të mundshme të jetës
	I

	
	0 humbje të mundshme të jetës
	E


2. Probabiliteti i rezultatit të mundshëm të aksidentit

Probabiliteti i rezultatit më të keq të aksidentit do të merret duke përdorur modelin e barrierave ERCS të përcaktuar në seksionin 2.1.

2.1 Modeli i barrierave ERCS

Qëllimi i modelit të barrierave ERCS është të vlerësojë efektivitetin (që është numri dhe forca) e barrierave në sistemin e sigurisë të përcaktuara në tabelën në seksionin 2.1.1, të cilat mbetën midis ngjarjes aktuale dhe rezultatit më të keq të mundshëm të aksidentit. Në fund, modeli i barrierës ERCS do të përcaktojë se sa afër ka qenë ngjarja në vlerësim, me aksidentin e mundshëm.

2.1.1 Barrierat

Modeli i barrierave ERCS përbëhet nga 8 barriera, të renditura në një sekuencë logjike dhe të peshuara sipas tabelës së mëposhtme:

	Numri i barrierës
	Barriera
	Pesha e barrierës

	1
	“Projektimi i avionëve, pajisjeve dhe infrastrukturës”, përfshin mirëmbajtjen dhe korrigjimin, mbështetjen e funksionimit, parandalimin e problemeve që lidhen me faktorët teknikë që mund të çojnë në një aksident.
	5

	2
	“Planifikimi taktik”, përfshin planifikimin organizativ dhe individual përpara fluturimit ose një aktivitet tjetër operacional që mbështet reduktimin e shkaqeve dhe kontribuesve në aksidente.
	2

	3
	“Rregulloret, procedurat, proceset”, përfshin rregulloret, procedurat dhe proceset efektive, të kuptueshme dhe të disponueshme të cilat respektohen (me përjashtim të përdorimit të procedurave për barrierat e rikuperimit).
	3

	4
	“Vetëdija për situatën dhe veprimi”, përfshin vigjilencën njerëzore për kërcënimet operacionale që siguron identifikimin e risqeve operacionale dhe veprim efektiv për të parandaluar një aksident.
	2

	5
	“Përdorimi dhe veprimi i sistemeve të paralajmërimit” që mund të parandalojnë një aksident dhe që janë të përshtatshme për qëllimin, funksionale, operacionale dhe respektohen.
	3

	6
	“Rikuperim i vonë nga një situatë e mundshme aksidenti”
	1

	7
	“Mbrojtje”, kur një ngjarje ka ndodhur, niveli i rezultatit zbutet ose parandalohet përshkallëzimi e ngjarjes nga barrierat e paprekshme ose parashikimet.
	1

	8
	“Ngjarje me energji të ulët” vlerësohet njësoj si “Mbrojtje”, por vetëm për zonat me risk kryesor me energji të ulët (dëmtime në tokë, ekskursione, lëndime).

“E pazbatueshme” për të gjitha fushat kryesore të riskut
	1


2.1.2 Efektiviteti i barrierës

Efektiviteti i secilës barrierë do të klasifikohet si në vijim:

- “Ndaluar” nëse barriera parandaloi ndodhjen e aksidentit;

 - “E mbetur e ditur” nëse dihet se barriera ka mbetur midis ngjarjes në vlerësim dhe rezultatit të aksidentit të mundshëm;

- “E mbetur e supozuar” nëse supozohet se barriera ka mbetur midis ngjarjes në vlerësim dhe rezultatit të aksidentit të mundshëm;

- “E dështuar e ditur” nëse dihet se barriera ka dështuar;

 - “E dështuar e supozuar” nëse supozohet se barriera ka dështuar edhe nëse informacioni i është i pamjaftueshëm ose nuk disponohet për të përcaktuar këtë;

- “E pazbatueshme” nëse barriera nuk është e rëndësishme për ngjarjen në vlerësim.

2.1.3 Vlerësimi i barrierave

Barrierat do të vlerësohen në dy hapa:

Hapi 1: Për të identifikuar, se cila nga barrierat e përcaktuara në tabelën në seksionin 2.1.1. (1-8), ndaloi që ngjarja të përshkallëzohej në rezultatin e aksidentit të mundshëm (i referuar si “barriera ndaluese”). 

Hapi 2: Për të identifikuar, në përputhje me seksionin 2.1.2, efektivitetin e barrierave të mbetura. Barrierat e mbetura janë ato barriera të renditura në tabelën në seksionin 2.1.1 të cilat vendosen midis barrierës ndaluese dhe rezultatit të aksidentit të mundshëm. Barrierat e renditura në tabelën në seksionin 2.1.1 të cilat janë vendosur përpara barrierës ndaluese nuk do të konsiderohen se kanë kontribuar në parandalimin e rezultatit të aksidentit dhe për rrjedhojë ato barriera nuk do të vlerësohen si “ndaluese” ose “të mbetura”.

2.2 Llogaritja

Probabiliteti i rezultatit të mundshëm të aksidentit është vlera numerike që rezulton nga hapat në vijim:

Hapi 1: Një shumë e të gjitha peshave të barrierave (1 deri në 5) të paraqitura në tabelën në seksionin 2.1.1 të të gjitha barrierave të vlerësuara që u vlerësuan ose “Ndaluar”, “E mbetur e ditur” ose “E mbetur e supozuar”. Barrierat “E dështuar” dhe “E pazbatueshme” nuk do të llogariten për rezultatin përfundimtar, pasi ato pengesa nuk mund të kishin parandaluar aksidentin. Shuma e peshës së barrierës që rezulton është një vlerë numerike midis 0 dhe 18.

Hapi 2: Shuma e peshës së barrierës korrespondon me një vlerësim barriere midis 0 dhe 9 sipas tabelës në vijim, duke mbuluar gamën e plotë midis barrierave të mbetura të forta dhe të dobëta.

	Shuma e peshës së barrierës
	Rezultati përkatës i barrierës

	0 Nuk ka pengesa të mbetura. Rezultati më i keq i mundshëm i aksidentit është realizuar.
	0

	1-2
	1

	3-4
	2

	5-6
	3

	7-8
	4

	9-10
	5

	11-12
	6

	13-14
	7

	15-16
	8

	17-18
	9


HAPI 2. VLERËSIMI I RISKUT TË SIGURISË NË OPERIM BRENDA MATRICËS ERCS

Vlerësimi i rrezikut të sigurisë është një vlerë dyshifrore ku shifra e parë korrespondon me vlerën alfabetike që rezulton nga llogaritja e seriozitetit të ngjarjes (vlerësimi i rëndësisë A deri në X) dhe shifra e dytë përfaqëson vlerën numerike nga llogaritja e vlerësimit përkatës të ngjarjes (0 deri në 9).

Vlerësimi i riskut të sigurisë operim do të vendoset në matricën ERCS.

Për secilin vlerësim të dhënë të riskut të sigurisë operim, ekziston gjithashtu një vlerësim i barasvlershëm numerik për qëllime të grumbullimit dhe analizës, e cila shpjegohet më poshtë nën “Vlerësimi i barasvlershëm numerik”.

Matrica ERCS pasqyron rezultatin e riskut të sigurisë operim dhe shifrat përkatëse numerike të një ngjarjeje, si më poshtë: 

	Ashpërsia/shkalla e rëndësisë 
	Klasifikimi 

	Rezultati i mundshëm i aksidentit
	Shënimi
	
	
	
	
	
	
	
	
	
	
	
	

	Aksident ekstrem katastrofik me potencial për një numër të konsiderueshëm viktimash (100+)
	X
	VLERËSIMI I RISKUT NË PRITJE
	X9
	X8
	X7
	X6
	X5
	X4
	X3
	X2
	X1
	
	X0

	Aksident i rëndësishëm me potencial për vdekje dhe lëndime (20-100)
	S
	
	S9
	S8
	S7
	S6
	S5
	S4
	S3
	S2
	S1
	
	S0

	Aksident i madh me numër të kufizuar viktimash (2-19) lëndime që ndryshojnë jetën ose shkatërrim i avionit
	M
	
	M9
	M8
	M7
	M6
	M5
	M4
	M3
	M2
	M1
	
	M0

	Një aksident që përfshin fatalitet të vetëm individual, lëndime që ndryshojnë jetën ose dëmtime të konsiderueshme të avionit. 
	I
	
	I9
	I8
	I7
	I6
	I5
	I4
	I3
	I2
	I1
	
	I0

	Një aksident që përfshin lëndime të vogla dhe të rënda (që nuk ndryshojnë jetën) ose dëmtime të vogla të avionit.
	E
	
	E9
	E8
	E7
	E6
	E5
	E4
	E3
	E2
	E1
	
	E0

	Nuk ka gjasa për një aksident
	A
	
	Asnjë implikim për sigurinë në operim

	
	
	9
	8
	7
	6
	5
	4
	3
	2
	1
	
	0

	
	
	17-18
	15-16
	13-14
	11-12
	9-10
	7-8
	5-6
	3-4
	1-2
	
	0

	
	
	
	PROPABILITETI I PASOJËS SË MUNDSHME TË AKSIDENTIT


Përveç vlerësimit të riskut të sigurisë në operim dhe për të lehtësuar përcaktimin e urgjencës së veprimit të rekomanduar që duhet të ndërmerret në lidhje me ngjarjen, tri ngjyrat e mëposhtme mund të përdoren në matricën ERCS:

	Ngjyra
	Vlerësimi ERCS
	Kuptimi

	E KUQE
	X0, X1, X2, S0, S1, S2, M0, M1, I0
	Risk i lartë. Ngjarje me riskun më të lartë.

	E VERDHË
	X3, X4, S3, S4, M2, M3, I1, I2, E0, E1
	Risk i rritur. Ngjarje me risk të ndërmjetëm.

	E GJELBËR
	X5 deri X9, S5 deri S9, M4 deri M9, I3 deri I9, E2 deri E9.
	Ngjarje me risk të ulët.


Zona e gjelbër e matricës përmban vlera më të ulëta risku. Ato ofrojnë të dhëna për analiza të thella mbi dukuritë që lidhen me sigurinë, të cilat, të izoluara ose të ndërlidhura me ngjarje të tjera, mund të rrisin vlerat e riskut të dukurive të tilla.

Vlerësimi i barasvlershëm numerik

Çdo rezultati ERCS i caktohet një vlerë numerike përkatëse e madhësisë së riskut për të lehtësuar grumbullimin dhe analizën numerike të disa ngjarjeve me një rezultat ERCS:

	Vlerësimi ERCS
	X9
	X8
	X7
	X6
	X5
	X4
	X3
	X2
	X1
	X0

	Vlera numerike përkatëse
	0,001
	0,01
	0,1
	1
	10
	100
	1000
	10000
	100000
	1000000

	Vlerësimi ERCS
	S9
	S8
	S7
	S6
	S5
	S4
	S3
	S2
	S1
	S0

	Vlera numerike përkatëse
	0,0005
	0,005
	0,05
	0,5
	5
	50
	500
	5000
	50000
	500000

	Vlerësimi ERCS
	M9
	M8
	M7
	M6
	M5
	M4
	M3
	M2
	M1
	M0

	Vlera numerike përkatëse
	0,0001
	0,001
	0,01
	0,1
	1
	10
	100
	1000
	10000
	100000

	Vlerësimi ERCS
	I9
	I8
	I7
	I6
	I5
	I4
	I3
	I2
	I1
	I0

	Vlera numerike përkatëse
	0,00001
	0,0001
	0,001
	0,01
	0,1
	1
	10
	100
	1000
	10000

	Vlerësimi ERCS
	E9
	E8
	E7
	E6
	E5
	E4
	E3
	E2
	E1
	E0

	Vlera numerike përkatëse
	0,000001
	0,00001
	0,0001
	0,001
	0,01
	0,1
	1
	10
	100
	1000


Të dyja, kolona 10 dhe rreshti A në matricë mbajnë vlerën 0 si vlerë numerike përkatëse.

� Ky urdhër përafron plotësisht rregulloren e deleguar të Komisionit (BE) 2020/2034 e 6 tetorit 2020, që plotëson rregulloren (BE) nr. 376/2014, të Parlamentit Evropian dhe Këshillit, mbi skemën e përbashkët evropiane të klasifikimit të riskut, botuar në Fletoren Zyrtare të BE-së, L 416, 11.12.2020.






